CELEX: 62008CN0212
Language: et
Date: 2008-05-21 00:00:00
Title: Kohtuasi C-212/08: Eelotsusetaotlus, mille esitas Conseil d'État (Prantsusmaa) 21. mail 2008 — Société Zeturf Ltd versus Premier ministre, Ministre de l'Agriculture et de la Pêche, Ministre de l'Intérieur, de l'Outre-mer et des Collectivités territoriales, Ministre de l'Économie, de l'Industrie et de l'Emploi — Menetlusse astuja: G.I.E Pari Mutuel Urbain (PMU)

2.8.2008   
            
            
               ET
            
            
               Euroopa Liidu Teataja
            
            
               C 197/12
            
         Eelotsusetaotlus, mille esitas Conseil d'État (Prantsusmaa) 21. mail 2008 — Société Zeturf Ltd versus Premier ministre, Ministre de l'Agriculture et de la Pêche, Ministre de l'Intérieur, de l'Outre-mer et des Collectivités territoriales, Ministre de l'Économie, de l'Industrie et de l'Emploi — Menetlusse astuja: G.I.E Pari Mutuel Urbain (PMU)
   (Kohtuasi C-212/08)
   (2008/C 197/20)
   Kohtumenetluse keel: prantsuse
   Eelotsusetaotluse esitanud kohus
   Conseil d'État
   Põhikohtuasja pooled
   
      Kaebuse esitaja: Société Zeturf Ltd
   
      Vastustajad: Premier ministre, Ministre de l'Agriculture et de la Pêche, Ministre de l'Intérieur, de l'Outre-mer et des Collectivités territoriales, Ministre de l'Économie, de l'Industrie et de l'Emploi
   Eelotsuse küsimused
   
               1.
            
            
               Kas [EÜ] artikleid 49 ja 50 tuleb tõlgendada nii, et nendega on vastuolus siseriiklikud õigusnormid, millega on kehtestatud hobuste võiduajamise hipodroomiväliste kihlvedude ainuõiguslik kord üheainsa mittetulundusliku ühingu kasuks ja mis sellele vaatamata, et need näivad olevat sobilikud kuritegevusega võitlemise eesmärgi saavutamiseks ja seega avaliku korra tagamiseks tõhusamalt, kui seda oleks võimalik teha vähem piiravate meetmetega, hõlmavad ka — eesmärgiga välistada oht, et tekivad mängukeskkonnad, millel puudub luba, ja selleks, et suunata mängijaid seadusliku pakkumise juurde — kõnealuse organisatsiooni dünaamilist turustuspoliitikat, ning mis seetõttu ei taga täielikult mänguvõimaluste vähendamise eesmärgi saavutamist?
            
         
               2.
            
            
               Kas selle hindamiseks, kas sellised siseriiklikud õigusnormid nagu need, mis kehtivad Prantsusmaal, millega on kehtestatud hobuste võiduajamise hipodroomiväliste kihlvedude korraldamise ainuõiguslik kord üheainsa mittetulundusliku ühingu kasuks, rikuvad [EÜ] artikleid 49 ja 50, tuleb teenuste osutamise vabaduse kahjustamist hinnata üksnes lähtuvalt piirangutest, mis tekivad hobuste võiduajamise kihlvedude pakkumisele Internetis, või kas tuleb ka arvesse võtta kogu hobuste võiduajamise kihlveo sektorit, sõltumata sellest, kuidas seda võimalust pakutakse ja kuidas see on mängijatele kättesaadav?